pythainlp/thai-wiki-dataset-v4 huggingface dataset:
โฮมีโอพาธี

โฮมีโอพาธี  เป็นวิทยาศาสตร์เทียมที่แสดงตัวว่าเป็นการแพทย์ทางเลือกที่ซามูเอิล ฮาเนมันน์สร้างใน ค.ศ. 1796 โดยยึดหลักหนามยอกเอาหนามบ่ง (like cures like) ของเขา โดยอ้างว่าสสารที่ทำให้เกิดอาการของโรคในผู้มีสุขภาพดีจะรักษาอาการเดียวกันในผู้ป่วย โฮมีโอพาธีเป็นวิทยาศาสตร์เทียม คือ ความเชื่อที่นำเสนอเป็นวิทยาศาสตร์อย่างไม่ถูกต้อง การเตรียมโฮมีโอพาธีไม่มีประสิทธิผลรักษาภาวะใด ๆ การศึกษาขนาดใหญ่พบว่าโฮมีโอพาธีไม่มีประสิทธิผลมากกว่ายาหลอก ซึ่งแนะว่าความรู้สึกเชิงบวกใด ๆ ที่เกิดหลังการรักษาเป็นผลของปรากฏการณ์ยาหลอกและการฟื้นตัวจากความเจ็บป่วยตามปกติ
ฮาเนมันน์เชื่อว่าเหตุพื้นเดิมของโรคเป็นปรากฏการณ์ที่เขาเรียกว่า ไมแอสซึม (miasm) และการเตรียมโฮมีโอพาธีจัดการกับไมแอสซึมนี้ การเตรียมผลิตโดยใช้กระบวนการการเจือจางโฮมีโอพาธี โดยเจือจางสสารที่ถูกเลือกซ้ำ ๆ ในแอลกอฮอล์หรือน้ำกลั่น แต่ละครั้งโดยใช้ภาชนาบรรจุชนกับวัสดุยืดหยุ่น (มักเป็นหนังสือที่ห่อปกหนัง) ตรงแบบเจือจางไปเรื่อย ๆ จนผ่านจุดที่ไม่มีโมเลกุลของสสารเดิมเหลืออยู่ ผู้ประกอบกิจโฮมีโอพาธีเลือกโฮมีโอพาธิกโดยปรึกษาหนังสืออ้างอิงที่เรียก เรพัตตรี (repertory) และโดยการพิจารณาโดยรวมทั้งอาการ ลักษณะบุคคล สภาพกายภาพและจิตใจ และประวัติชีวิตของผู้ป่วย
โจ ไรลีย์

โจเซฟ ไมเคิล "โจ" ไรลีย์  เกิดเมื่อวันที่ 6 ธันวาคม ค.ศ. 1996 เป็นนักฟุตบอลอาชีพชาวอังกฤษ ปัจจุบันเล่นให้กับแบรดฟอร์ดซิตีในตำแหน่งกองกลาง
สโมสรอาชีพ.
ไรลีย์เกิดที่แบล็กพูล, แลงคาสเชียร์ ได้เข้าร่วมกับแมนเชสเตอร์ยูไนเต็ด ในตำแหน่งกองกลาง ก่อนที่จะเปลี่ยนมาเล่นในตำแหน่งแบ็กซ้ายให้กับสโมสรรุ่นอายุไม่เกิน 21 ปี
ไรลีย์ได้เริ่มต้นเป็นตัวจริงประเดิมสนามในนามทีมชุดแรกให้กับแมนเชสเตอร์ยูไนเต็ดในเกมที่พบกับมิดทิลแลนด์ด้วยผลชนะ 5–1 และได้ลงเล่นเป็นเวลา 79 นาที
โองการ กลีบชื่น

โองการ กลีบชื่น มีนามเดิมว่า ทองต่อ เป็นบุตรของนายขำและนางทองอยู่ บิดาเป็นเจ้าของวงปี่พาทย์ประจำวัดพระพิเรนทร์และวัดอนงคาราม โองการจึงได้เรียนดนตรีไทยกับบิดาตั้งแต่เด็ก ต่อมาได้เข้าถวายตัวเป็นมหาดเล็กในสมเด็จพระบรมวงศ์เธอเจ้าฟ้าฯ กรมขุนเพชรบูรณ์อินทราชัย จนกระทั่งกรมขุนเพชรบูรณ์ฯสิ้นพระชนม์ จึงไปเรียนดนตรีต่อจากหลวงประดิษฐไพเราะ (ศร ศิลปบรรเลง) เข้ารับราชการในกองปี่พาทย์และโขนหลวงใน พ.ศ. 2467 จนกระทั่งลาออกใน พ.ศ. 2474 ไปถวายตัวอยู่กับสมเด็จเจ้าฟ้าฯ กรมหลวงลพบุรีราเมศร์ที่วังบางคอแหลม เป็นนักดนตรีประจำวงวังบางคอแหลม ต่อมาได้เป็นครูสอนปี่พาทย์ในโรงเรียนนาฏดุริยางค์เมื่อ พ.ศ. 2477 
ในปีนั้นเองโองการได้เป็นผู้ควบคุมวงดนตรีไทยร่วมในคณะนาฏศิลป์เป็นทูตสันตวไมตรีไปประเทศญี่ปุ่นเป็นเวลา 4 เดือน เนื่องจากมีความรู้ในภาษาญี่ปุ่นจนเป็นล่ามได้ ในพ.ศ. 2483 ได้เปลี่ยนชื่อจากทองต่อมาเป็นโองการ ต่อมาโอนมารับราชการ ณ กองดุริยางค์ทหารอากาศเมื่อ พ.ศ. 2500 และได้รับพระราชทานยศเป็นเรืออากาศเอกจนถึง พ.ศ. 2510 ก็ลาออก แต่ยังไปสอนพิเศษให้แก่วงดนตรีไทยของทหารอากาศอยู่ โองการได้รับถ่ายทอดวิชาให้สืบทอดการทำพิธีอ่านโองการไหว้ครู และครอบดนตรีไทยให้กับนักดนตรีรุ่นต่อ ๆ ไปได้ จึงได้เป็นผู้ประกอบพิธีอ่านโองการไหว้ครูตามสถาบันต่าง ๆ จน พ.ศ. 2520 จึงได้ทำพิธีมอบหมายการอ่านโองการไหว้ครูให้แก่นายพักตร์ โตสง่าและนายสุพจน์ โตสง่า 
ผลงานทางด้านการแต่เพลง ได้แก่ เพลงขอมกล่อมลูกเถา คู่มอญรำดาบเถา พญาสี่เสาเถา พระจันทร์ครึ่งซีกเถา แต่งทางร้องเพลงพม่าห้าท่อน 6 ชั้น ธรณีกรรแสงเถา พระอาทิตย์ชิงดวงเถา ทองย่อนเถาเนื้อเต็ม โองการแต่งงานครั้งแรกมีบุตร 2 คน ต่อมาได้จดทะเบียนสมรสกับนางสาวเพลินพิศ พลางกูร เมื่อ พ.ศ. 2490 โองการถึงแก่กรรมเมื่อ 25 ธันวาคม พ.ศ. 2520 ที่โรงพยาบาลวชิระ รวมอายุได้ 65 ปี
ได้รับยกย่องเชิดชูเกียรติให้เป็นบูรพศิลปิน สาขาศิลปะการแสดง ประจำปี พ.ศ. 2560
พังผืดใต้ฝ่าเท้าอักเสบ

พังผืดใต้ฝ่าเท้าอักเสบ หรือ พังผืดอักเสบที่ฝ่าเท้า หรือ โรครองช้ำ เป็นโรคที่ทำให้มีอาการเจ็บปวดที่ส้นเท้าและฝ่าเท้า ส่วนใหญ่จะเจ็บมากที่สุดในการลงน้ำหนักที่เท้าครั้งแรกของวันหลังตื่นนอนหรือหลังจากการได้พักเป็นระยะเวลาหนึ่ง อาการเจ็บอาจถูกกระตุ้นได้โดยการกระดกเท้าขึ้น และอาจเจ็บมากขึ้นกรณีที่ผู้ป่วยมีเอ็นร้อยหวายที่แข็งตึง อาการเหล่านี้ส่วนใหญ่จะค่อยๆ เป็น ผู้ป่วยหนึ่งในสามจะเป็นที่เท้าทั้งสองข้าง ส่วนใหญ่ภาวะนี้ไม่ทำให้มีไข้และไม่ทำให้มีเหงื่อออกตอนกลางคืน
สาเหตุของภาวะนี้ยังไม่เป็นที่ทราบชัดเจน แต่มีปัจจัยเสี่ยงที่สำคัญเช่นการยืนนานๆ การออกกำลังกายมาก และความอ้วน นอกจากนี้ยังพบว่าสัมพันธ์กับการมีเท้าบิดเข้าใน และพฤติกรรมที่ไม่ค่อยออกกำลังกาย แม้จะมีการพบปุ่มงอกกระดูกส้นเท้าร่วมกับภาวะนี้บ่อยครั้งแต่ยังไม่เป็นที่ชัดเจนว่าปุ่มงอกนี้มีบทบาทในการทำให้เกิดภาวะนี้หรือไม่ ภาวะพังผืดอักเสบที่ฝ่าเท้านี้ถือเป็นโรคของจุดเกาะเส้นเอ็นที่มีการฉีกขาดขนาดเล็ก คอลลาเจนเสื่อมสภาพ และเกิดแผลเป็น ดังนั้นการอักเสบจึงมีบทบาทน้อยในการเกิดภาวะนี้ จึงมีการเสนอให้เปลี่ยนชื่อภาวะนี้จาก plantar fasciitis เป็น plantar fasciosis ("โรคของพังผืดที่ฝ่าเท้า") การวินิจฉัยส่วนใหญ่ทำได้โดยการอาศัยประวัติและผลการตรวจร่างกาย บางครั้งอาจทำอัลตราซาวนด์ช่วยในการวินิจฉัย ภาวะอื่นๆ ที่อาจมีอาการคล้ายกันได้เช่น โรคข้อเสื่อม กระดูกสันหลังอักเสบยึดติด กลุ่มอาการแผ่นไขมันฝ่าเท้า โรคข้อแบบปฏิกิริยา เป็นต้น
ภาวะนี้ส่วนใหญ่หายได้โดยใช้เวลาและการรักษาแบบอนุรักษ์ ในช่วงสองถึงสามสัปดาห์แรกแพทย์มักแนะนำให้ผู้ป่วยพักการใช้เท้า เปลี่ยนกิจกรรม ใช้ยาแก้ปวดเมื่อจำเป็น และยืดกล้ามเนื้อและเส้นเอ็น หากยังบรรเทาอาการไม่ได้อาจพิจารณาทางเลือกอื่น เช่น กายภาพบำบัด การใช้กายอุปกรณ์ การดาม หรือการฉีดสเตียรอยด์ เป็นต้น หากยังไม่ได้ผลอีก อาจจำเป็นต้องพิจารณาการรักษาด้วยการผ่าตัด หรือการรักษาด้วยคลื่นกระแทก
แฟนไม่มีซะที

"แฟนไม่มีซะที" เป็นซิงเกิลในปี พ.ศ. 2555 ของ BANKK CA$H และมีปริญญา อินทชัย (เวย์ ไทยเทเนี่ยม) มาร่วมร้อง ประพันธ์เนื้อร้อง-ทำนองและเรียบเรียงโดย BANKK CA$H เพลงนี้ยังถูกรวมในอัลบั้ม "BLUE MAGIC" เพลงนี้พูดถึงคนโสดแต่คนที่มีหน้าที่สื่อความหมาย กลับเป็นคนที่คบกับแฟนมายาวนาน
ที่มาของเพลงนี้ ได้มาจากประสบการณ์ตรงของผมเอง จากการที่ไปทัวร์มานานหลายปี สังเกตได้ว่า เวลาถามแฟนเพลงว่าใครโสด ทุกคนจะพร้อมใจกันยกมือขึ้นแสดงตัวว่าโสดกันอย่างพร้อมเพรียง เลยนั่งคิดๆ ดูว่า ประเทศไทย หรือ ที่ไหนๆ ก็คงจะมีคนโสดมากกว่าคนที่มีแฟนแล้วก็เป็นได้ เนื่องจากในสังคมปัจจุบัน คนดีๆ ก็มีเจ้าของกันไปหมดแล้ว ผู้ชายก็ไม่ค่อยจริงจังกับความรักเท่าที่ควร ผู้หญิงบางคนก็จริงจังและบางคนก็ช่างเลือกมากเกินไป ทำให้ในปัจจุบัน การจะคบใครจริงๆจังๆ ในสังคม มันยากขึ้นทุกวัน ซึ่งตรงกันข้ามกับความจริงในใจที่ทุกคนต่างโหยหา ต่างต้องการที่พึ่งที่ยึดเหนี่ยวเสมอ
แฟนไม่มีซะที.
เพลง "แฟนไม่มีซะที" ติดอันดับสูงสุด 30 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 3 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วอลเลย์บอลชายทีมชาติคูเวต

วอลเลย์บอลชายทีมชาติคูเวต  เป็นทีมวอลเลย์บอลชายของประเทศคูเวต ทีมนี้ได้รับการบริหารโดยสมาคมวอลเลย์บอลคูเวต และเป็นส่วนหนึ่งในการแข่งขันวอลเลย์บอลระดับนานาชาติ
อาคารไรชส์ทาค

อาคารไรชส์ทาค ([ˈʁaɪçstaːksɡəˌbɔʏdə]) หรือมีชื่ออย่างเป็นทางการว่า อาคารที่ประชุมใหญ่ไรชส์ทาค ([ˈdɔʏtʃɐ ˈbʊndəsˌtaːk ˈpleːnaːɐ̯bəˌʁaɪç ˈʁaɪçstaːksɡəˌbɔʏdə]) เป็นอาคารรัฐสภาทางประวัติศาสตร์ ตั้งอยู่ที่พลัทซ์แดร์รีปูบลิกในกรุงเบอร์ลิน เป็นที่ตั้งของบุนเดิสทาค(สภาสหพันธ์)ของเยอรมัน มันยังเป็นสถานที่ที่ประชุมของบุนเดิสแฟร์ซัมลุง(สมัชชาสหพันธ์) ที่ซึ่งได้เลือกประธานาธิบดีแห่งเยอรมนีอีกด้วย
อาคารรูปแบบสไตล์นีโอ-เรเนซองส์ ถูกสร้างขึ้นระหว่าง ค.ศ. 1884 และ 1894 ในเขตเทียร์กาเทิน บนฝั่งซ้ายของแม่น้ำชเปร ตามการออกแบบโดยสถาปนิกชาวเยอรมันนามว่า เพาล์ วัลลอท มันเป็นที่ตั้งของทั้งรัฐสภาไรชส์ทาคของจักรวรรดิเยอรมันและรัฐสภาไรชส์ทาคของสาธารณรัฐไวมาร์ สภาสหพันธ์ไรชส์ยังได้ประชุมกันที่นั่นในตอนแรก อาคารนี้ได้ถูกใช้โดยรัฐสภาไรชส์ทาคของนาซีเยอรมนี แต่ได้รับความเสียหายอย่างรุนแรงจากเหตุเพลิงไหม้ไรชส์ทาคใน ค.ศ. 1933 ทำให้ไม่สามารถใข้อาคารนี้ได้อีกต่อไป และรัฐสภาไรชส์ทาคจึงย้ายไปอยู่ที่โรงอุปรากรครอลล์ที่อยู่ใกล้เคียง เหตุเพลิงไหม้ ค.ศ. 1933 กลายเป็นเหตุการณ์ที่สำคัญในการยึดอำนาจของระบอบนาซี อาคารนี้ได้รับความเสียหายเพิ่มเติมในช่วงสงครามโลกครั้งที่สอง และสัญลักษณ์ของอาคารได้ตกเป็นเป้าหมายที่สำคัญของกองทัพแดงในช่วงยุทธการที่เบอร์ลิน
ภายหลังสงคราม อาคารแห่งนี้ได้ถูกปรับปรุงและบูรณะขึ้นมาใหม่ใน ค.ศ. 1960 และใช้สำหรับการจัดงานนิทรรศการและกิจกรรมพิเศษ เนื่องจากที่ตั้งในเบอร์ลินตะวันตกทำให้ไม่สามารถใช้เป็นอาคารรัฐสภาของเยอรมนีทั้งสองประเทศได้ ตั้งแต่ ค.ศ. 1995 ถึง ค.ศ. 1999 สถาปนิกนอร์มัน ฟอสเตอร์ได้ออกแบบอาคารไรชส์ทาคขึ้นใหม่เพื่อใช้เป็นอาคารรัฐสภาในเยอรมนีที่ได้รวมชาติเป็นหนึ่งเดียวในปัจจุบัน กุญแจอาคารได้ถูกส่งมอบอย่างเป็นทางการให้แก่โวล์ฟกัง เธียร์เซ ประธานสภาแห่งบุนเดิสทาค วันที่ 19 เมษายน ค.ศ. 1999 สถานที่สำคัญของเมืองคือโดมกระจกแบบวอล์กอินที่ได้ถูกออกแบบใหม่เหนือห้องประชุมใหญ่ ซึ่งได้ถูกเสนอโดยศิลปินและสถาปนิกชาวเยอรมันนามว่า Gottfried Böhm
เจสัน จอร์แดน

นาธาน อีเวอร์ฮาร์ต (Nathan Everhart; 28 กันยายน ค.ศ. 1988) นักมวยปล้ำอาชีพและนักมวยปล้ำสมัครเล่นชาวอเมริกันที่ปัจจุบันเซ็นสัญญากับ WWE ภายใต้ชื่อ เจสัน จอร์แดน (Jason Jordan) เปิดตัวในFCWก่อนจะเปลี่ยนเป็นNXTต่อมาก็ได้ร่วมทีมกับแชด เกเบิลในนามอเมริกันอัลฟาคว้าแชมป์แท็กทีม NXTร่วมกัน 1สมัย ปี2016 ได้ขึ้นค่ายหลักพร้อมเกเบิลโดยสังกัดSmackDown และคว้าแชมป์สแมคดาวน์แท็กทีม WWEร่วมกันอีก 1 สมัย ปี 2017 เขาได้เปิดตัวในบทลูกชายของผู้จัดการทั่วไปของRaw เคิร์ต แองเกิลทำให้ต้องแยกกับเกเบิล และยังได้แชมป์รอว์แท็กทีม WWEร่วมกับเซท รอลลินส์ ทำให้จอร์แดนเป็นคนแรกที่ได้แชมป์แท็กทีมทั้งสามค่าย Raw, SmackDown และ NXT ปัจจุบันได้หยุดปล้ำเพราะอาการบาดเจ็บที่คอจึงผันตัวไปเป็นโปรดิวเซอร์หลังฉากของ WWE
แชด เกเบิล

ชาลส์ เบตส์ (Charles Betts; 8 มีนาคม ค.ศ. 1986) เป็นนักมวยปล้ำอาชีพและนักมวยปล้ำสมัครเล่นชาวอเมริกัน เขาเรียนโรงเรียนมัธยมในรัฐมินนิโซตาและจบการศึกษาจากมหาวิทยาลัยนอร์เทิร์นมิชิแกน เขายังเคยเข้าร่วมการแข่งขันกีฬามวยปล้ำสมัครเล่นในโอลิมปิกฤดูร้อน 2012 ปัจจุบันเซ็นสัญญากับWWEภายใต้ชื่อ แชด เกเบิล (Chad Gable) เป็นสมาชิกทีมอเมริกันอัลฟาร่วมกับเจสัน จอร์แดนและอัลฟาอะคาเดมีร่วมกับโอทิส เป็นแชมป์แท็กทีม NXT, แชมป์สแมคดาวน์แท็กทีม WWE และแชมป์รอว์แท็กทีม WWE ทำให้เกเบิลเป็นคนที่2 ต่อจากจอร์แดนที่ได้แชมป์แท็กทีมทั้ง Raw, SmackDown และ NXT
วิศวกรรมขนถ่ายวัสดุ

วิศวกรรมขนถ่ายวัสดุ  เป็นแขนงหนึ่งของวิศวกรรมเครื่องกล โดยนำเทคโนโลยีวิศวกรรมเครื่องกล มาใช้สำหรับการออกแบบระบบขนถ่ายวัสดุในรูปแบบต่างๆ เช่น สายพานลำเลียง (Belt) ,ลูกกลิ้งลำเลียง (Roller) ,การขนถ่ายวัสดุด้วยลม ,สกรูลำเลียง (Screw) ,ระบบอัตโนมัติ และรูปแบบอื่นๆ มาใช้กับอุตสาหกรรมการผลิต 
ประวัติ.
ภาควิชาเทคโนโลยีขนถ่ายวัสดุเป็นภาควิชาฯแรกในประเทศไทย ที่ได้ประศาสน์ปริญญา อุตสาหกรรมศาสตรบัณฑิต (อส.บ.) สาขาเทคโนโลยีขนถ่ายวัสดุ และมีชื่อปริญญาเป็นภาษา อังกฤษว่า Bachelor of Industrial Technology in Material Handling หรือมีชื่อย่อว่า B.Ind.Tech.(MH) และในปี พ.ศ. 2542 ทางภาควิชาได้ทำประศาสน์ปริญญา วิศวกรรมศาสตร์บัณฑิต (วศ.บ) สาขาวิศวกรรมขนถ่ายวัสดุ เพิ่มขึ้นโดยมีชื่อปริญญาทางภาษาอังกฤษว่า Bachelor of Engineering (Materials Handling Engineering) หรือมีชื่อย่อทางภาษาอังกฤษว่า B.Eng. (Materials Handling Engineering) และผู้ที่จบการศึกษาสามารถสอบใบประกอบวิชาชีพวิศวกรรมเครื่องกล
ความหมายของการขนถ่ายวัสดุ.
การขนถ่ายวัสดุ คือ การเคลื่อนย้ายวัสดุ (Moving) การเก็บรักษาวัสดุ (Storing) การป้องกันวัสดุ ระหว่างการเคลื่อนย้าย (Protecting) และการควบคุมวัสดุ (Controlling) เพื่อให้ได้วัสดุมาถูกต้องตาม ชนิด จำนวน สถานที่ เวลา ตำแหน่ง ขั้นตอนที่ต้องการ
โยสท์ กิพเพิร์ท

โยสท์ กิพเพิร์ท ([ˈjoːst gɪpʰɐt]; เกิดวันที่ 12 มีนาคม ค.ศ. 1956 ที่วินซ-นีเดอร์เวนิเกิร์น ขณะนี้คือเมือง ฮัททิงเงิน ประเทศเยอรมนี) เป็นนักภาษาศาสตร์ชาวเยอรมัน นักวิชาการภาษาคอเคซัส และศาสตราจารย์วิชาภาษาศาสตร์เปรียบเทียบของคณะภาษาศาสตร์เชิงประสบการณ์  มหาวิทยาลัย เกอเธ่ แฟรงก์เฟิร์ต/ไมน์  นอกจากนั้นยังมีผลงานทางวิชาการเป็นจำนวนมาก
สโมสรฟุตบอลนาวิกโยธิน

สโมสรฟุตบอลนาวิกโยธิน เป็นสโมสรฟุตบอลในประเทศไทย ตั้งอยู่ที่จังหวัดชลบุรี ปัจจุบันลงแข่งขันในไทยลีก 3
สโมสรมีผลงานในอดีตคือการคว้าแชมป์ฟุตบอลถ้วยพระราชทานประเภท ข. ได้ 2 สมัย และเคยลงเล่นในไทยลีก ดิวิชัน 1 ภายใต้ชื่อ "สโมสรฟุตบอลหน่วยบัญชาการนาวิกโยธิน" ต่อมาในปี 2553 ได้ร่วมมือกับชุมชนในเขตเทศบาลเมืองมาบตาพุด จังหวัดระยอง เพื่อการลงแข่งขันลีกภูมิภาค ดิวิชัน 2 โดยใช้ชื่อว่า "สโมสรฟุตบอลมาบตาพุด นาวิกโยธิน"
ในปี พ.ศ. 2559 หน่วยบัญชาการนาวิกโยธินได้ยุติการทำทีมฟุตบอลร่วมกับชุมชนในเขตเทศบาลเมืองมาบตาพุด และได้ย้ายไปใช้สนามเหย้าที่อำเภอแกลง จังหวัดระยอง โดยใช้ชื่อใหม่ว่า สโมสรฟุตบอลนาวิกโยธิน ยูเรก้า เอฟซี
ปี พ.ศ. 2562 หน่วยบัญชาการนาวิกโยธินได้ย้ายสนามเหย้ากลับสนามกีฬาราชนาวี สัตหีบ ตามภูมิลำเนาเดิม ที่อำเภอสัตหีบ จังหวัดชลบุรี
ปี พ.ศ. 2565 สโมสรได้เปลี่ยนชื่อสโมสรอีกครั้งเป็น สโมสรฟุตบอลนาวิกโยธิน เอฟซี
 "ณ วันที่ 21 ตุลาคม 2567"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
จันนี อินฟันตีโน

จันนี วินเชนโซ อินฟันตีโน  เกิดเมื่อวันที่ 30 มีนาคม พ.ศ. 2513 เป็นผู้บริหารฟุตบอลชาวสวิส-อิตาลี และดำรงตำแหน่งประธานสหพันธ์ฟุตบอลนานาชาติ (ฟีฟ่า) คนปัจจุบัน
ประวัติ.
อินฟันตีโนเกิดเมื่อวันที่ 23 มีนาคม 2513 ที่ประเทศสวิตเซอร์แลนด์ มีเชื้อสายอิตาลีจากแคว้นคาลาเบรียและแคว้นลอมบาร์เดีย จบการศึกษาวิชากฎหมายจากมหาวิทยาลัยฟรีบูร์ เขาสามารถพูดภาษาอิตาลี ภาษาฝรั่งเศส และภาษาเยอรมันได้อย่างคล่องแคล่ว และยังรู้ภาษาอังกฤษ ภาษาสเปน และภาษาอาหรับด้วย
อาชีพ.
ยูฟ่า.
อินฟันตีโนได้เริ่มทำงานกับสหภาพสมาคมฟุตบอลยุโรป (ยูฟ่า) เมื่อเดือนสิงหาคม 2543 ก่อนจะได้รับการแต่งตั้งให้เป็นผู้อำนวยการฝ่ายกฎหมายและใบอนุญาตสโมสรเมื่อเดือนมกราคม 2547 และได้รับแต่งตั้งให้เป็นรองเลขาธิการทั่วไปเมื่อปี 2550 ต่อมาได้รับแต่งตั้งให้เป็นเลขาธิการทั่วไปต่อจากเดวิด เทย์เลอร์ ชาวอังกฤษเมื่อวันที่ 1 ตุลาคม 2552 
ฟีฟ่า.
อินฟันตีโนได้รับการแต่งตั้งให้เป็นหนึ่งในคณะกรรมการปฏิรูปองค์กรของฟีฟ่าและได้รับการสนับสนุนให้ลงสมัครชิงตำแหน่งประธานฟีฟ่าเมื่อวันที่ 26 ตุลาคม 2558 และได้รับการเลือกตั้งให้ดำรงตำแหน่งประธานฟีฟ่าคนที่ 9 เมื่อวันที่ 26 กุมภาพันธ์ 2559 ด้วยคะแนนเสียง 115 เสียงเอาชนะชีคซัลมาน บิน อิบรอฮีม บิน เคาะลีฟะฮ์ที่ได้คะแนนเสียง 88 เสียง
วอลเลย์บอลชายทีมชาติอิรัก

<ns>0</ns>
 <revision>
 <parentid>11558338</parentid>
 <timestamp>2024-11-06T04:00:16Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-ar| → {{langx|ar|</comment>
 <origin>11874570</origin>
 <model>wikitext</model>
 <format>text/x-wiki</format>
วอลเลย์บอลชายทีมชาติอิรัก ({{langx|ar|}}) เป็นตัวแทนของประเทศอิรักในการแข่งขันวอลเลย์บอลนานาชาติรวมถึงนัดกระชับมิตร อยู่ภายใต้การควบคุมของสหพันธ์วอลเลย์บอลอิรัก "(IVF)"
วอลเลย์บอลชายทีมชาติซีเรีย

วอลเลย์บอลชายทีมชาติซีเรีย  เป็นทีมวอลเลย์บอลชายของประเทศซีเรีย ทีมนี้ได้รับการบริหารโดยสหพันธ์วอลเลย์บอลซีเรีย และเป็นส่วนหนึ่งในการแข่งขันวอลเลย์บอลระดับนานาชาติ
วอลเลย์บอลชายทีมชาติเลบานอน

วอลเลย์บอลชายทีมชาติเลบานอน  เป็นทีมวอลเลย์บอลชายของประเทศเลบานอน ทีมนี้ได้รับการบริหารโดยสหพันธ์วอลเลย์บอลเลบานอน และเป็นส่วนหนึ่งในการแข่งขันวอลเลย์บอลระดับนานาชาติ
ทางหลวงรัฐออนแทรีโอหมายเลข 416

ทางหลวงคิงส์หมายเลข 416  ซึ่งบ่อยครั้งมักถูกเรียกว่า ทางหลวงหมายเลข 416  และ ทางหลวงอนุสรณ์ทหารผ่านศึก  เป็นทางหลวงพิเศษสายหนึ่งในทางหลวงหมวด 400 ของรัฐออนแทรีโอ ประเทศแคนาดา เชื่อมทางหลวงทรานส์แคนาดา (ทางหลวงหมายเลข 417) ในกรุงออตตาวาเข้ากับทางหลวงหมายเลข 401 ระหว่างเมืองบรอกวิลล์กับคอร์นวอลล์
ทางหลวงพิเศษความยาว 76.4 กิโลเมตรสายนี้เป็นเส้นทางการค้าที่สำคัญจากทางหลวงระหว่างรัฐหมายเลข 81 ระหว่างรัฐนิวยอร์กกับภูมิภาคออนแทรีโอตะวันออกผ่านทางหลวงหมายเลข 401 และยังเป็นเส้นทางเชื่อมต่อที่เร็วที่สุดระหว่างออตตาวากับนครโทรอนโต ทางหลวงหมายเลข 416 นี้ตัดผ่านพื้นที่ชนบทขนาดใหญ่ ยกเว้นปลายสายทางด้านเหนือซึ่งตัดเข้าสู่ย่านชานเมืองของกรุงออตตาวา
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อี. เอ็ม. ฮัลล์

อี. เอ็ม. ฮัลล์  เป็นนามปากกาของ อีดิธ มอด ฮัลล์ (นามสกุลเดิม: เฮนเดอร์สัน (Henderson); 16 สิงหาคม ค.ศ. 1880 – 11 กุมภาพันธ์ ค.ศ. 1947) นักเขียนชาวอังกฤษ เกิดที่แฮมป์สเตดในกรุงลอนดอน เป็นบุตรสาวของเจมส์ เฮนเดอร์สันและเคที ธอร์น เนื่องจากบิดาเป็นเจ้าของเรือสินค้า ทำให้ฮัลล์มีโอกาสเดินทางบ่อยในวัยเด็ก ต่อมาในปี ค.ศ. 1899 ฮัลล์แต่งงานกับเพอร์ซี วินสแตนลีย์ ฮัลล์ วิศวกรโยธาและเจ้าของฟาร์มสุกร และย้ายไปอาศัยที่ดาร์บิเชอร์ ทั้งคู่มีบุตรด้วยกัน 1 คนคือ ซีซิล วินสแตนลีย์ ฮัลล์
ฮัลล์เริ่มต้นเขียนนวนิยายเล่มแรก "The Sheik" ในช่วงสงครามโลกครั้งที่หนึ่ง และได้รับความนิยมอย่างสูง ติดอันดับหนังสือขายดีระหว่างปี ค.ศ. 1921–1922 และได้รับการนำไปสร้างเป็นภาพยนตร์ในปี ค.ศ. 1921 ถึงแม้ฮัลล์จะไม่ใช่ผู้ริเริ่มนิยายรักที่มีฉากในทะเลทราย แต่ "The Sheik" ก็เป็นต้นแบบให้กับนักเขียนรุ่นหลัง ฮัลล์ออกนิยายเล่มต่อ "The Sons of the Sheik" ในปี ค.ศ. 1925 และได้รับความนิยมเช่นกัน นิยายเล่มนี้ได้รับการนำไปสร้างเป็นภาพยนตร์ในปี ค.ศ. 1926
ฮัลล์เป็นคนรักสันโดษ และเสียชีวิตในปี ค.ศ. 1947 ที่เฮเซิลวูด ดาร์บิเชอร์
สโมสรฟุตบอลสีหมอก

สโมสรฟุตบอลสีหมอก เป็นสโมสรฟุตบอลในประเทศไทย ตั้งอยู่ที่ตำบลรั้วใหญ่ อำเภอเมือง จังหวัดสุพรรณบุรี ในฤดูกาล 2562 ลงแข่งขันในระดับไทยลีก 3 แต่ต่อมาถูกสมาคมกีฬาฟุตบอลแห่งประเทศไทยระงับการเป็นสมาชิกหลังจากค้างชำระค่าจ้างผู้เล่นและเจ้าหน้าที่สโมสร
สโมสรฟุตบอลสีหมอก เคยเป็นทีมสำรองของสโมสรฟุตบอลสุพรรณบุรี และลงแข่งขันในดิวิชั่น 2 ต่อมาสโมสรได้เลื่อนชั้นขึ้นไปแข่งขันในไทยลีก 3 สุพรรณบุรี เอฟซี จึงได้สร้างทีมสุพรรณบุรี บี ขึ้นมาเป็นทีมสำรองเพื่อลงแข่งขันในไทยลีก 4แทน และ
สโมสรฟุตบอลสีหมอก เคยถูกสโมสรฟุตบอลจังหวัดอ่างทองใช้สำหรับเป็นทีมชุดเยาวชน โดยใช้สนามกีฬาองค์การบริหารส่วนจังหวัดอ่างทองเป็นสนามเหย้า
ประวัติ.
สโมสรก่อตั้งขึ้นในปี พ.ศ. 2558 จากศูนย์ฝึกเยาวชนของสโมสรฟุตบอลสุพรรณบุรี โดยการตั้งชื่อสโมสรมาจากนามเรียกขานทางวิทยุของวราวุธ ศิลปอาชา ประธานสโมสรฟุตบอลสุพรรณบุรี ซึ่งมีนามเรียกขานว่า สีหมอก ประกอบกับ "ม้าสีหมอก" เป็นม้าที่มีลักษณะดีและเป็นพาหนะประจำตัวของขุนแผนจึงมีความเป็นมงคล 
ดิวิชัน 2.
สโมสรฟุตบอลสีหมอก ส่งทีมเข้าร่วมการแข่งขันในลีกภูมิภาค ดิวิชั่น 2 ฤดูกาล 2558 โซนภาคกลางและตะวันตก และลงแข่งขันอย่างเป็นทางการเป็นนัดแรกเมื่อวันที่ 31 มกราคม พ.ศ. 2558 ที่สนามโรงเรียนกีฬาจังหวัดสุพรรณบุรี ในการแข่งขันโตโยต้า ลีกคัพ 2558 รอบเพลย์ออฟ ซึ่งแพ้ให้กับ "สโมสรฟุตบอลพีทียู ปทุมธานี ซีคเคอร์" ไป 1–2 โดย "วิฑูรย์ สุขจิตร" เป็นผู้ยิงประตูแรกให้กับสโมสรในการแข่งขันอย่างเป็นทางการ
วันที่ 21 กุมภาพันธ์ พ.ศ. 2558 สโมสรลงแข่งขันในลีกเป็นนัดแรก ที่สนามกีฬามหาวิทยาลัยมหิดล วิทยาเขตศาลายา นัดที่พบกับ "สโมสรฟุตบอลกรุงธนบุรี" และสโมสรสามารถบุกไปเอาชนะได้ 1–2 โดย "อนันตพงษ์ สุขสมกิจ" ได้รับการบันทึกว่าเป็นผู้ยิงประตูแรกในลีกให้กับสโมสร
สภาพยอม

สภาพยอม  ในทางทฤษฎีแม่เหล็กไฟฟ้า เป็นตัวชี้วัดความต้านทานที่ถูกสร้างขึ้นเมื่อมีการก่อตัวของสนามไฟฟ้าในตัวกลาง พูดอีกอย่าง สภาพยอมเป็นตัววัดว่าสนามไฟฟ้าจะถูกกระทบอย่างไร และแรงนี้จะได้รับผลกระทบอย่างไรจากตัวกลางไดอิเล็กทริกหนึ่ง สภาพยอมของตัวกลางหนึ่งจะอธิบายถึงว่าสนามไฟฟ้า (ให้ถูกต้องมากขึ้น คือ ฟลักซ์) มีจำนวนมากน้อยเท่าใดที่ถูก 'สร้าง' ขึ้นต่อหน่วยประจุในตัวกลางนั้น ฟลักซ์ไฟฟ้าจะเกิดขึ้นมากในตัวกลางที่มีแรงต้าน (ต่อหน่วยประจุ) ต่ำเนื่องจากปรากฏการณ์ของการเป็นขั้ว สภาพยอมจะเกี่ยวข้องโดยตรงกับความอ่อนไหวทางไฟฟ้าซึ่งเป็นตัวชี้วัดว่าสารไดอิเล็กทริกหนึ่งจะกลายเป็นขั้วไฟฟ้าในการตอบสนองต่อสนามไฟฟ้าได้ง่ายแค่ไหน ดังนั้น สภาพยอมจะเกี่ยวข้องกับความสามารถของวัสดุที่จะ ต้านทาน ต่อสนามไฟฟ้า
ในหน่วยของ SI ค่าสภาพยอม "ε" มีหน่วยเป็นฟารัดต่อเมตร (F/m or F·m−1) และ ความอ่อนไหวทางไฟฟ้า "χ" ไม่มีหน่วย ค่าทั้งสองเกี่ยวข้องกันผ่านทาง
<math>\varepsilon = \varepsilon_{\text{r}} \varepsilon_0 = (1+\chi)\varepsilon_0 </math>
เมื่อ "ε"r เป็นค่าสภาพยอมสัมพัทธ์ของวัสดุ และ "ε"0 = 8.8541878176.. × 10−12 F/m เป็น สภาพยอมในสุญญากาศ หรือ ค่าคงตัวทางไฟฟ้า
รายชื่อประธานฟีฟ่า

นี่คือ รายชื่อประธานสหพันธ์ฟุตบอลนานาชาติ (ฟีฟ่า) ฝ่ายบริหารฟุตบอลของโลก มีเพียงแดเนียล เบอร์ลีย์ วุลฟอลล์, Rodolphe Seeldrayers และอาร์เธอร์ ดรูว์รีที่เสียชีวิตขณะดำรงตำแหน่ง
ประธานคนปัจจุบันคือจันนี อินฟันตีโนที่ได้รับเลือกในวันที่ 26 กุมภาพันธ์ ค.ศ. 2016 ในช่วงสมัยประชุมวิสามัญของคณะกรรมการบริหารฟีฟ่า ก่อนหน้านั้น อีซา ฮายาตูเคยดำรงตำแหน่งรักษาการประธานหลังการถอดถอนเซ็พ บลัทเทอร์ในวันที่ 8 ตุลาคม ค.ศ. 2015 ซึ่งผลที่ตามมาของเขาถือการห้ามมีส่วนร่วมในกิจกรรมที่เกี่ยวกับฟุตบอลทั้งหมดเป็นเวลา 6 ปีในวันที่ 21 ธันวาคม ค.ศ. 2015
รายชื่อประธานฟีฟ่า.
หมายเหตุ
<templatestyles src="Reflist/styles.css" />
เหตุเพลิงไหม้ไรชส์ทาค

เหตุเพลิงไหม้ไรชส์ทาค  เป็นการลอบวางเพลิงอาคารไรชส์ทาค ในกรุงเบอร์ลินเมื่อวันที่ 27 กุมภาพันธ์ ค.ศ. 1933 มารีนึส ฟัน เดอร์ลึบเบอ (Marinus van der Lubbe) หนุ่มนักสภาคอมมิวนิสต์ชาวดัตช์ ถูกจับได้ ณ ที่เกิดเหตุและถูกจับกุมจากอาชญากรรมดังกล่าว ฟัน เดอร์ลึบเบอเป็นช่างอิฐว่างงานที่เพิ่งเข้าประเทศเยอรมนี เขาประกาศว่าเขาก่อเพลิงและถูกพิจารณาคดีในศาลและถูกพิพากษาลงโทษประหารชีวิต พรรคนาซีใช้เหตุเพลิงไหม้ดังกล่าวเป็นหลักฐานว่านักคอมมิวนิสต์กำลังคบคิดโค่นรัฐบาลเยอรมัน ถือกันว่าเหตุการณ์นี้มีความสำคัญยิ่งในการสถาปนานาซีเยอรมนี
เพลิงเริ่มในอาคารไรชส์ทาค ที่ประชุมไรชส์ทาค สถานีดับเพลิงเบอร์ลินได้รับการเรียกฉุกเฉินว่าอาคารนั้นเกิดเพลิงไหม้เมื่อเวลา 21.25 น. เมื่อตำรวจและนักผจญเพลิงมาถึง สภาผู้แทนราษฎรหลักก็ถูกไฟคลอกหมดแล้ว ตำรวจค้นหาอย่างถี่ถ้วนในอาคารและพบฟัน เดอร์ลึบเบอ เขาถูกจับกุม เช่นเดียวกับผู้นำคอมมิวนิสต์อีกสี่คนต่อมา 
อดอล์ฟ ฮิตเลอร์ ซึ่งสาบานตนเป็นนายกรัฐมนตรีสี่สัปดาห์ก่อน เมื่อวันที่ 30 มกราคม กระตุ้นให้ประธานาธิบดีเพาล์ ฟ็อน ฮินเดินบวร์ค ผ่านกฤษฎีกาฉุกเฉินเพื่อระงับเสรีภาพของพลเมืองเพื่อตอบโต้การเผชิญหน้าอย่างโหดร้ายของพรรคคอมมิวนิสต์แห่งเยอรมนี หลังผ่านกฤษฎีกาแล้ว รัฐบาลจับกุมนักคอมมิวนิสต์ครั้งใหญ่ ซึ่งรวมผู้แทนในไรชส์ทาคของพรรคคอมมิวนิสต์ทุกคน เมื่อนักคอมมิวนิสต์คู่แข่งที่ขมขื่นของพวกตนไม่อยู่และที่นั่งว่างแล้ว พรรคนาซีกลายจากพรรคการเมืองพหุนิยมกลายเป็นฝ่ายข้างมาก ทำให้ฮิตเลอร์รวบอำนาจของเขาได้ 
ผู้ใดรับผิดชอบเหตุเพลิงไหม้ไรชส์ทาคนั้นยังเป็นหัวข้อถกเถียงและวิจัยที่กำลังดำเนินอยู่ นักประวัติศาสตร์ยังไม่ตกลงกันว่าฟัน เดอร์ลึบเบอลงมือคนเดียวตามที่เขาว่าเพื่อประท้วงสภาพของชนชั้นแรงงานเยอรมัน พรรคนาซีกล่าวหาโคมินเทิร์นด้วยเหตุนี้ นักประวัติศาสตร์บางส่วนสนับสนุนทฤษฎีที่พรรคคอมมิวนิสต์เสนอ ว่าเหตุลอบวางเพลิงนั้นพรรคนาซีวางแผนและสั่งเป็นปฏิบัติการธงหลอก (false flag) แต่ไม่ว่าความจริงเป็นอย่างไร พรรคนาซีใช้เหตุนี้รวบอำนาจของตนและกำจัดนักคอมมิวนิสต์ซึ่งเป็นคู่แข่งทางการเมือง
มวยไทยเลิศฤทธิ์

มวยไทยเลิศฤทธิ์ หรือ มวยไทยแบบทหาร (อักษรย่อ: MMT) เป็นศิลปะการต่อสู้ของไทยที่ได้รับการคิดค้นโดยอาจารย์ วิสิทธิ์ เลิศฤทธิ์ มวยรูปแบบนี้ใช้โดยทหารรักษาพระองค์, กองกำลังป้องกันเมืองหลวง, หน่วยป้องกันของช้างศึก และกองทหารราบพิเศษ มวยไทยเลิศฤทธิ์มีพื้นฐานมาจากการผสมผสานอันแยบยลของอาวุธจากร่างกายทั้งเก้า (นวอาวุธ) ได้แก่ สองหมัด, สองเท้า, สองเข่า, สองศอก และหนึ่งหัว ที่ใช้ในการโจมตีและป้องกัน นอกจากนี้ ยังอิงตามกลยุทธ์ของจตุลังคบาทที่ใช้โดยหน่วยทหารราบพิเศษ ได้แก่ ทุ่ม, ทับ, จับ, หัก ส่วนภูมิหลังทางเทคนิคได้รับการจัดระบบและปรับปรุงเพื่อให้พลเรือนนำไปใช้ มวยในปัจจุบันเป็นศิลปะการต่อสู้แบบดั้งเดิมที่เกิดจากคำสั่งสอนของนักรบสยามสมัยบรรพบุรุษ ซึ่งปรับให้เข้ากับความต้องการในการป้องกันตัวของผู้ฝึกสมัยใหม่ ไม่ว่าลักษณะทางกายภาพ และสภาวการณ์ภายใต้เทคนิคของมวย
คุณสมบัติทางเทคนิค.
กลยุทธ์การต่อสู้ของมวยไทยเลิศฤทธิ์เน้นอย่างมากในการตีระยะใกล้ โดยใช้ส่วนของร่างกายที่แข็ง เช่น ส้นเท้าและสันมือ, ขา (ส้นเท้า, กระดูกหน้าแข้ง) หัวเข่า, ข้อศอก และกะโหลกศีรษะ ผู้ฝึกหัดได้รับการฝึกฝนให้โจมตีและล้มคู่ต่อสู้อย่างรวดเร็ว เพื่อใช้สยบหรือการเคลื่อนไหวขั้นสุดท้ายอย่างมีประสิทธิภาพ จุดสำคัญของร่างกายจะถูกระบุจากการฝึกซ้อมครั้งแรก เพื่อฝึกให้นักเรียนโจมตีได้อย่างง่ายดาย และเพื่อปกป้องส่วนที่อ่อนแอที่สุดทางกายวิภาคศาสตร์ได้อย่างรวดเร็ว
การฝึกเน้นการโจมตีระยะสั้นที่ทรงพลังซึ่งใช้อาวุธจากร่างกายเก้าจุด (นวอาวุธ) การปรับสภาพร่างกายจะรวมอยู่ในการฝึกทุกครั้ง และได้รับการออกแบบมาเพื่อเพิ่มความหนาแน่นของกระดูก รวมถึงความแข็งแรงของกล้ามเนื้อและเส้นเอ็น ทำให้ร่างกายของผู้เข้ารับการฝึกแข็งแรงขึ้น การจับ (มวยปล้ำ) แบบไทยเป็นแนวทางปฏิบัติหลักสำหรับนักเรียนมวยทุกคน: การแก้ปีญหาร่วมกับพาร์ตเนอร์ของการฝึกที่ไม่เป็นไปตามข้อกำหนดเป็นสิ่งจำเป็นเพื่อเรียนรู้วิธีการต่อสู้ในระยะประชิด นักเรียนมวยทุกคนได้รับการฝึกให้ใช้การกอด, ปะทะ, สอย และกระบวนท่าสยบคู่ต่อสู้ในระยะประชิด ส่วนการมุ่งเน้นกายจิตได้สร้างขึ้นภายใต้การควบคุมสภาพแวดล้อม เพื่อสร้างสภาวะการรุกในชีวิตจริง
สิ่งสืบทอด.
ปัจจุบัน มวยไทยเลิศฤทธิ์จะมีการสอนกันอย่างเต็มรูปแบบภายในโรงเรียนเตรียมทหาร และที่สมาคมพันธมิตรมวยไทยโลก (World Muay Thai Alliance Association) มีพลเอก ธันวาคม ทิพยจันทร์ หนึ่งในลูกศิษย์รุ่นสุดท้ายเพียงไม่กี่คนที่ได้รับการถ่ายทอดวิชาโดยตรงจากอาจารย์วิสิทธิ์ เลิศฤทธิ์ เป็นผู้ดำเนินการสอน
นอกจากประเทศไทย มวยไทยเลิศฤทธิ์ยังเป็นที่นิยมอย่างมากในทวีปยุโรป จากการตระเวนนำเสนอโดยภาคบุคคล เช่น อาจารย์ มาร์โก เด เชซาริส จากประเทศอิตาลี
มีการกล่าวกันว่า ตัวละครเกมต่อสู้"สตรีทไฟเตอร์" อย่าง"เวก้า" ("เอ็ม.ไบสัน" ในเวอร์ชันภาษาอังกฤษ) เป็นผู้นำวิชามวยไทยเลิศฤทธิ์มาใช้ในการต่อสู้เช่นกัน
ตากะปอ

ตากะปอ ชื่อวิทยาศาสตร์: "Swertia calcicola" เป็นพืชในสกุลหญ้าดอกลาย วงศ์ Gentianaceae เป็นไม้ล้มลุกอายุปีเดียว กิ่งเป็นสี่เหลี่ยม ไม่ค่อยแตกกิ่ง ใบเดี่ยว ออกตรงข้าม ปลายใบแหลม ดอกช่อ มีดอกย่อยจำนวนมาก กลีบดอกสีขาวมีลายสีม่วงตามยาว มีต่อมสีเขียว 2 ต่อมที่โคนกลีบดอก ผลแก่แล้วแตกเป็นสองพู เมล็ดขนาดเล็ก มีจำนวนมาก เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 4 พฤศจิกายน พ.ศ. 2465 ที่ดอยเชียงดาว จังหวัดเชียงใหม่
สกุลหญ้าดอกลาย

สกุลหญ้าดอกลาย หรือ Swertia เป็นสกุลของพืชวงศ์Gentianaceaeซึ่งพืชที่มีชื่อสามัญว่าfelworts อยู่ในวงศ์นี้ด้วย พืชบางชนิดในวงศ์นี้มีดอกสีน้ำเงินหรือสีม่วง พืชในสกุล"Frasera" บางครั้งถือว่าอยู่ในสกุลนี้ด้วย บางครั้งถือว่าเป็นสกุลต่างหาก บางครั้งถือว่าเป็นชื่อพ้อง 
ตัวอย่างสปีชีส์.
ที่มา:
องค์ประกอบทางเคมี.
พืชในสกุลหญ้าดอกลายประกอบด้วยสารเคมีหลายชนิด เช่น sawertiamarine mangeferin และ amarogenitine 1,5,8-trihydroxy-3-methoxyxanthone, 1-hydroxy-2,3,5,7-tetramethoxyxanthone, 1-hydroxy-3,5,8-trimethoxyxanthone, 1-hydroxyl-2,3,4,6-tetramethoxyxanthone, 1-hydroxy-2,3,4,7-tetramethoxyxanthone, 1,8-dihydroxy-3,5-dimethoxyxanthone, 1,7-dihydroxy-3,8-dimethoxyxanthone, 1,3,5,8-tetrahydroxyxanthone, balanophonin, oleanolic acid, maslinic acid, และ sumaresinolic acid. Swerilactone จากต้น "Swertia mileensis" แสดงฤทธิ์ต่อต้านไวรัสเฮพาทิทิสชนิดบีในหลอดทดลอง 
ยาพื้นบ้าน.
พืชในสกุลหญ้าดอกลายใช้ในตำรายาอายุรเวทของอินเดีย และตำรายาของทิเบต
ฟิเดล รามอส

ฟิเดล รามอส (18 มีนาคม พ.ศ. 2471 - 31 กรกฎาคม พ.ศ. 2565) เป็นอดีตประธานาธิบดีฟิลิปปินส์ ดำรงตำแหน่งตั้งแต่ปี พ.ศ. 2535 จนถึงพ.ศ. 2541 ในช่วงหกปีที่เขาดำรงตำแหน่ง รามอสได้รับการยกย่องและชื่นชม จากผลงานการฟื้นฟู และการต่ออายุความเชื่อมั่นในเศรษฐกิจฟิลิปปินส์
ก่อนที่จะมีการเลือกตั้งเขาในฐานะประธานาธิบดี รามอสทำหน้าที่ในคณะรัฐมนตรีของประธานาธิบดี คอราซอน อากีโน ครั้งแรกในฐานะเสนาธิการกองทัพฟิลิปปินส์ ผู้บัญชาการตำรวจฟิลิปปินส์ และต่อมาเป็นปลัดกระทรวงกลาโหมแห่งชาติ
ในช่วงประวัติศาสตร์ การปฏิวัติพลังประชาชน รามอสได้รับการยกย่องว่าเป็นวีรบุรุษโดยชาวฟิลิปปินส์จำนวนมากสำหรับการตัดสินใจของเขาที่จะเลิกภักดีจากการบริหารของประธานาธิบดีเฟอร์ดินานด์ มาร์กอส และจงรักภักดีให้กับรัฐบาลที่จัดตั้งขึ้นใหม่ของประธานาธิบดีอากีโน
ภายใต้การปกครองของรามอส ฟิลิปปินส์มีความมั่นคงทางการเมืองและมีการเจริญเติบโตทางเศรษฐกิจอย่างรวดเร็วและการขยายตัวเป็นผลมาจากนโยบายและโครงการของเขาได้รับการออกแบบเพื่อส่งเสริมให้เกิดการปรองดองแห่งชาติและความสามัคคี รามอสเองก็สามารถที่จะรักษาความปลอดภัยของข้อตกลงสันติภาพที่สำคัญกับกลุ่มแบ่งแยกดินแดนมุสลิม กลุ่มก่อการร้ายคอมมิวนิสต์ และกบฏทหารซึ่งการต่ออายุความเชื่อมั่นของนักลงทุนในเศรษฐกิจฟิลิปปินส์ รามอสยังอุกอาจผลักดันกฎระเบียบของอุตสาหกรรมหลักของประเทศและการแปรรูปของสินทรัพย์ของรัฐบาลที่ไม่ดี อันเป็นผลมาจากมือของเขาบนวิธีการที่มีต่อเศรษฐกิจฟิลิปปินส์ถูกขนานนามจากนานาชาติในฐานะต่าง ๆ ว่าเสือเศรษฐกิจของเอเชียตัวต่อไป
เครื่องอิสริยาภรณ์.
เครื่องอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
ไซกอนเทรดเซ็นเตอร์

ไซกอนเทรดเซ็นเตอร์  เป็นอาคารสูงในนครโฮจิมินห์ ประเทศเวียดนาม เริ่มก่อสร้างตั้งแต่เดือนเมษายน ค.ศ. 1994 และสร้างเสร็จสมบูรณ์ในเดือนกรกฎาคม ค.ศ. 1997 มีความสูง 145 เมตร (476 ฟุต) และเคยเป็นอาคารที่สูงที่สุดในประเทศเวียดนามเมื่อสร้างเสร็จในขณะนั้น (ค.ศ. 1997-2010)
อาคารมีจำนวนชั้น 33 ชั้น มีพื้นที่กว่า 54,000 ตารางเมตร มีลิฟต์โดยสารใช้สำหรับลูกค้า 10 ตัว อีก 2 ตัว ใช้สำหรับการให้บริการเท่านั้น โดยอาคารมีเสาอากาศ 3 เสาซึ่งทำให้ความสูงรวมของอาคารเพิ่มขึ้นถึง 160 เมตร และบนดาดฟ้าของอาคารมีร้านกาแฟชื่อ "แพโนรามา" ผู้ใช้บริการสามารถมองเห็นทิวทัศน์เมืองและเส้นขอบฟ้าได้
ไซกอนเทรดเซ็นเตอร์ก่อสร้างด้วยคอนกรีตเสริมเหล็กและแก้วหุ้มสำหรับภายนอก
ควิกซิลเวอร์ (บริษัท)

ควิกซิลเวอร์  เป็นหนึ่งในบริษัทผลิตชุดเล่นโต้คลื่นชื่อดัง ตั้งอยู่ที่ฮันติงตันบีช รัฐแคลิฟอร์เนีย สหรัฐอเมริกา โลโกของบริษัทได้รับการออกแบบในเมืองทอร์คีย์ รัฐวิกตอเรีย ประเทศออสเตรเลีย โดยแอลัน กรีน และจอห์น ลอว์ ผู้ก่อตั้งบริษัท ซึ่งได้รับแรงบันดาลใจมาจาก "คลื่นยักษ์นอกฝั่งคะนะงะวะ" เป็นภาพพิมพ์แกะไม้ของคะสึชิกะ โฮะกุไซ
ฮอว์กอาย

ฮอว์กอาย  หรือ คลินต์ บาร์ตัน  เป็นตัวละครหลักของมาร์เวลคอมิกส์ ปรากฏตัวครั้งแรกใน "Tales of Suspense" เล่มที่ 57 กันยายน ค.ศ. 1964
ประวัติ.
ฮอว์กอาย.
คลินต์และบาร์นีย์พี่ชายเป็นเด็กกำพร้าเพราะพ่อแม่ของเขาเสียชีวิตหมดแล้ว ต่อมาทั้งสองได้แอบหนีจากสถานเลี้ยงเด็กกำพร้าไปอยู่กับคณะละครสัตว์ คลินต์ได้รับการสอนการปาดาบจากซอร์ดแมน จากนั้นก็ได้รับการฝึกจากทริกช็อตที่เชี่ยวชาญด้านการยิงธนู จากนั้นเขาก็ได้พบว่าซอร์ดแมนกับทริกช็อตเป็นคนเลว และพี่ของเขาบาร์นีย์ก็เป็นคนขี้ขโมย คลินต์ต่อต้านซอร์ดแมนและทริกช็อต จนถูกทั้งสองทำร้ายเกือบตาย แต่คลินต์ก็ยังเป็นสมาชิกของคณะละครสัตว์อยู่ ต่อมาเมื่อคลินต์เห็นไอรอนแมนปราบปรามอาชญากร คลินต์จึงเย็บชุดขึ้นมาเพื่อเป็นฮีโรนักยิงธนูแต่ตำรวจกลับคิดว่าคลินต์เป็นโจร ต่อมาเมื่อคลินต์ได้พบกับแบล็กวิโดว์จึงหลงรักและร่วมเดินทางไปกับเธอ และได้ต่อสู้กับไอรอนแมนหลายครั้ง หลังจากที่แยกทางกับแบล็กวิโดว์ เขาก็ได้บุกเข้าไปในอะเวนเจอส์แมนชันและแสดงความสามารถให้ทีมอเวนเจอร์สดู สมาชิกคนอื่นไม่เห็นด้วยที่จะให้ฮอว์กอายเป็นสมาชิกในทีม แต่กัปตันอเมริกาและไอรอนแมนได้เสนอให้คลินต์เป็นสมาชิกของทีม ต่อมาคลินต์ก็ได้กลายเป็นสมาชิกรุ่นใหม่ของทีมในที่สุด
โกไลอัท.
คลินต์รู้สึกเครียดที่สมาชิกคนอื่น ๆ ต่างก็มีพลังพิเศษ แต่ตัวเขาไม่มีพลังพิเศษจึงรู้สึกแย่เนื่องจากธนูที่เขาใช้นั้นขาด แฮงก์ พิมได้เล่าเรื่องอนุภาคพิมและมอบยาที่ใส่อนุภาคพิมไว้ ขณะที่ฮีโรคนอื่น ๆ ได้ไปทำภารกิจช่วยเหลือแบล็กวิโดว์อยู่นั้น แบล็กวิโดว์ได้ส่งข้อมูลสื่อสารมาและเสียงรอบตัวแบล็กวิโดว์นั้นเป็นเสียงของคณะละครสัตว์ที่เขาเคยอยู่ คลินต์จึงเปลี่ยนชุดและดื่มยาของพิมจนกลายเป็น โกไลอัท คลินต์ได้เข้าไปต่อสู้กับสัตว์ประหลาดขนาดยักษ์และช่วยเหลือแบล็กวิโดว์ได้สำเร็จ ต่อมาเขาก็ได้เลิกเป็นโกไลอัทและกลับมาใส่ชุดเดิม ลาออกจากทีมเนื่องจากทะเลาะกับวิชันเรื่องของสการ์เลตวิตช์
ม็อกกิงเบิร์ด.
ต่อมาคลินต์ได้พบกับม็อกกิงเบิร์ดหรือบ็อบบี มอร์ส และกลายเป็นคู่หูกัน ต่อมาทั้งสองได้ถูกครอสส์ไฟเยอร์จับตัวไป คลินต์และบ็อบบีหลบหนีจากครอสส์ไฟเยอร์ เมื่อบ็อบบีบาดเจ็บ คลินต์จึงจัดการกับครอสส์ไฟเยอร์ แต่ครอสส์ไฟเยอร์ได้ใช้ธนูระเบิดกับคลินต์ แต่ครอสส์ไฟเยอร์ใช้ธนูไม่เป็นจึงถูกระเบิดและโดนจัดการแทน เสียงระเบิดทำให้คลินต์กลายเป็นคนหูอื้อ คลินต์จึงใช้เครื่องฟังเป็นหูแทน และได้แต่งงานกับม็อกกิงเบิร์ด
โรนิน.
หลังจากคลินท์สูญเสียครอบครัวถูกแก็งมาเฟียฆ่าตายคลินท์ได้ทิ้งตัวตนเก่าไว้เบื้องหลังและเปลี่ยนตัวเองให้กลายเป็นโรนนินที่ใช้ดาบแทนธนู
คณะกงสุลฝรั่งเศส

คณะกงสุล  คือชื่อเรียกรัฐบาลของฝรั่งเศสระหว่างปี ค.ศ. 1799 ถึง 1804 และยังเป็นชื่อเรียกยุคหนึ่งของประวัติศาสตร์ฝรั่งเศส จุดเริ่มต้นยุคนี้คือตั้งแต่นายพลนโปเลียนก่อรัฐประหารล้มล้างคณะดีแร็กตัวร์ฝรั่งเศส (French Directory) และสถาปนาตนเองเป็นกงสุลเอกในฐานะหัวหน้าคณะรัฐบาลใหม่ซึ่งมีอำนาจเบ็ดเสร็จและรวมศูนย์มากกว่าเดิม ถึงแม้เขาจะมีอำนาจสูงสุดแต่ก็ไมได้ประกาศตนเองเป็นประมุขแห่งรัฐของฝรั่งเศส ยุคนี้สิ้นสุดลงเมื่อสภาสูงฝรั่งเศสผ่านร่างกฎหมายให้สถาปนาจักรวรรดิฝรั่งเศส โดยมีนโปเลียนเป็นจักรพรรดิ
วอลเลย์บอลทีวีทีบิ่ญเดี่ยนคัพ 2015

วอลเลย์บอลทีวีทีบิ่ญเดี่ยนคัพ 2015  เป็นแข่งขันวอลเลย์บอลหญิงระดับนานาชาติ การแข่งขันจัดขึ้นในดงห่า จังหวัดกว๋างจิ ประเทศเวียดนาม สโมสร4.25 สปอร์ต คลับตัวแทนจากประเทศเกาหลีเหนือ เอาชนะสโมสรเลียนเวียตโพสต์แบงก์ในรอบชิงชนะเลิศ สโมสรอัสตานาจากประเทศคาซัคสถาน เอาชนะสโมสรทีวีทีบิ่ญเดี่ยนล็องอานในรอบเพลย์ออฟอันดับที่ 3
รอบคัดเลือก.
<templatestyles src="Col-begin/styles.css"/>
ตีโมตี โฟซู-เมนซาห์

เอฟันส์ ตีโมตี โฟซู โฟซู-เมนซาห์ (เกิด 2 มกราคม ค.ศ. 1998) เป็นนักฟุตบอลอาชีพชาวดัตช์ ปัจจุบันเล่นได้ทั้งในตำแหน่งกองหลังและตำแหน่งกองกลางตัวรับให้กับไบเออร์เลเวอร์คูเซิน และทีมชาติเนเธอร์แลนด์
สโมสรอาชีพ.
แมนเชสเตอร์ยูไนเต็ด.
โฟซู-เมนซาห์เกิดที่ อัมสเตอร์ดัม เมื่อวันที่ 2 กันยายน 2509 เข้าร่วมทีมเยาวชนของ อาแจ็กซ์ ก่อนจะย้ายมาร่วมทีมเยาวชนของปีศาจแดงในปี 2557 
ทีมงานของ ปีศาจแดง มั่นใจในฟอร์มการเล่นของแข้งรายนี้ โดยแนวรับคนเก่งทำผลงานได้อย่างยอดเยี่ยมช่วยต้นสังกัดคว้าแชมป์รายการ เอกอน ฟิวเจอร์ คัพ ซึ่งแมตช์สำหรับทีมชุดอายุต่ำกว่า 7 ปี ที่ อาแจ็กซ์ เป็นเจ้าภาพ เมื่อช่วงเดือนเมษายนที่ผ่านมา ซึ่งนอกจาก แมนฯยูไนเต็ด แล้ว โฟซู ยังตกเป็นเป้าสนใจของ แมนเชสเตอร์ซิตี และ อินเตอร์ มิลาน ด้วยเช่นกัน
“ดาวเตะวัย 16 ปีเป็นกองหลังที่ทรงพลัง ทำผลงานได้เข้าตาในศึก เอกอน ฟิวเจอร์ คัพ และฝีเท้าของเขาได้รับการยกย่องอย่างมากในประเทศบ้านเกิด”
“โฟซู-เมนซาห์ยังต้องดำเนินขั้นตอนการทำหนังสือรับรองการซื้อขายระดับชาติให้เสร็จสิ้นก่อนจะลงประเดิมสนามให้ทีมเยาวชนของพอล แม็คกินเนสส์ แต่ความอเนกประสงค์และความสามารถของเขาถือเป็นการเสริมทีมอันยอดเยี่ยมของ แมนฯยูไนเต็ด”.
กองหลังดาวรุ่งรายนี้ มีทั้งความเร็วและเล่นกับบอลได้อย่างน่าประทับใจ ดาวรุ่งทีมชาติฮอลแลนด์ชุดยู-16 จะพัฒนาฝีเท้าของตัวเองกับทีมอคาเดมี่ของสโมสรต่อไป และเขาก็จะมีโอกาสก้าวขึ้นมาเล่นให้กับทีมชุดยู-18 ของ พอล แม็คกินเนสส์ ด้วย
โดยในเวลานี้ หลุยส์ ฟาน กัล ผู้จัดการของ แมนเชสเตอร์ยูไนเต็ด ก็มีแผนจะดันเขาขึ้นมาเล่นในทีมชุดใหญ่ เนื่องจากนักเตะกองหลังหลายรายของ ปีศาจแดง โดนโรคเดี้ยงทำร้ายกันยกใหญ่
วันที่ 28 กุมภาพันธ์ 2559 เจ้าตัวได้ประเดิมสนามให้กับทีมชุดแรกเมื่อในนัดที่ทีมปีศาจแดง เอาชนะ อาร์เซนอล 3 - 2 โดยโฟซู-เมนซาห์ได้ลงสนามเป็นตัวสำรองแทน มาร์กอส โรโฮ ในนาทีที่ 55
ชีวิตส่วนตัว.
โฟซู-เมนซาห์มีน้องชายคือ ปอล โฟซู-เมนซาห์ เป็นนักเตะเยาวชนของ อาแจ็กซ์ ซึ่งปัจจุบันได้มาร่วมฝึกซ้อมกับทีมปีศาจแดง
เกียรติประวัติ.
แมนเชสเตอร์ยูไนเต็ด
ทางของฝุ่น

"ทางของฝุ่น (Dust)" เป็นซิงเกิลลำดับที่ 3 ของ อะตอม-ชนกันต์ รัตนอุดม ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์, กวิน อินทวงษ์ และบริพัตร หวานคำเพราะ ออกจำหน่ายในวันที่ 18 กุมภาพันธ์ พ.ศ. 2559
นอกจากนี้"หน้ากากเจ้าชาย (ดาว ขำมิน)"ยังใช้เพลงนี้ในการแข่งขัน Ep.7 ในรายการ The Mask Singer หน้ากากนักร้อง ซีซั่นที่ 1 อีกด้วย
เนื้อหาเพลงนี้กล่าวถึงจุดจบของความรัก เมื่ออีกฝ่ายนั้นต้องการให้คนที่เขารักไปพบคนใหม่ที่ดีและทำให้คนรักของเขามีความสุขมากกว่า โดยไม่ต้องเป็นห่วงความรู้สึกของเขาเพราะที่น้ำตาไหลออกมานั้นเป็นแค่เพียงฝุ่นที่เข้าตา แค่เพียงเนื้อหาของเพลงก็กระแทกใจหลายคนไปเต็มๆ บวกด้วยน้ำเสียงนุ่มๆของหนุ่มอะตอม และเครื่องดนตรีเป่าที่ช่วยขับกล่อมความเศร้าออกมาก็ทำให้เพลงนี้น่าจะฮิตตามเพลงก่อนหน้าได้เป็นอย่างดี
การตอบรับ.
เพลง ทางของฝุ่น (Dust) ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 29 กุมภาพันธ์ พ.ศ. 2559 ที่มีคนดาวน์โหลดมากที่สุด
เธอคือทุกอย่าง

"เธอคือทุกอย่าง" เป็นซิงเกิลและเพลงประกอบละคร คู่หูคู่เฮี้ยน 2 ของวงเครสเชนโด้ คู่กับ มาเรียม เกรย์ ในปี พ.ศ. 2558 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นรเทพ มาแสง (นอ) ออกจำหน่ายในวันที่ 23 กรกฎาคม พ.ศ. 2558
การตอบรับ.
เพลง "เธอคือทุกอย่าง" ติดอันดับสูงสุด 61 ของชาร์ต GMM Grammy Gmember Song Chart Top 100 ประจำวันที่ 16 พฤศจิกายน พ.ศ. 2558 จากการจัดอันดับของเว็บไซต์ Gmember.com
รางวัลสตาร์พิคส์ ครั้งที่ 8 ประจำปี พ.ศ. 2553

ผู้ชนะรางวัลผู้กำกับภาพยนตร์ยอดเยี่ยม]]
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
แมกซ์ ไทเลอร์

แมกซ์ ไทเลอร์ (30 มกราคม ค.ศ. 1899 – 11 สิงหาคม ค.ศ. 1972) เป็นนักวิทยาไวรัสชาวแอฟริกาใต้/อเมริกัน เกิดที่กรุงพริทอเรีย สาธารณรัฐแอฟริกาใต้ (ประเทศแอฟริกาใต้ในปัจจุบัน) เป็นบุตรของเอมม่า เจกก์และเซอร์อาร์โนลด์ ไทเลอร์ นักวิทยาแบคทีเรียและสัตวแพทย์ เรียนจบจากโรงเรียนแพทย์ มหาวิทยาลัยเคปทาวน์ในปี ค.ศ. 1918 ก่อนจะเดินทางไปเรียนต่อที่โรงเรียนแพทย์ โรงพยาบาลเซนต์โทมัส, ราชวิทยาลัยแห่งลอนดอนและโรงเรียนลอนดอนเพื่อสุขศาสตร์และเวชศาสตร์เขตร้อนที่กรุงลอนดอน ประเทศอังกฤษ ในปี ค.ศ. 1922 ไทเลอร์ทำงานที่มหาวิทยาลัยฮาร์วาร์ดในเมืองเคมบริดจ์ ประเทศสหรัฐอเมริกา และเป็นผู้ช่วยของแอนดรูว์ เซลลาดส์ ไทเลอร์และเซลลาดส์ได้พิสูจน์ว่าไข้เหลืองเกิดจากการติดเชื้อไวรัส ไม่ใช่เชื้อแบคทีเรีย ต่อมาในปี ค.ศ. 1930 ไทเลอร์ย้ายไปทำงานที่สถาบันร็อกเกอะเฟลเลอร์ในนครนิวยอร์ก ไทเลอร์และเพื่อนร่วมงาน ฮิว สมิธได้ร่วมกันพัฒนาวัคซีนรักษาไข้เหลืองจนสำเร็จในปี ค.ศ. 1937 จากผลงานนี้ทำให้ไทเลอร์ได้รับรางวัลโนเบลสาขาสรีรวิทยาหรือการแพทย์ในปี ค.ศ. 1951 เป็นบุคคลได้รับรางวัลโนเบลคนแรกที่เกิดในทวีปแอฟริกา ต่อมาในปี ค.ศ. 1964 ไทเลอร์ดำรงตำแหน่งศาสตราจารย์ด้านระบาดวิทยาและสาธารณสุขศาสตร์ มหาวิทยาลัยเยล ก่อนจะเกษียณตัวเองในปี ค.ศ. 1967
ไทเลอร์แต่งงานกับลิเลียน เกรแฮม ในปี ค.ศ. 1928 มีบุตรสาวด้วยกัน 1 คน ไทเลอร์เสียชีวิตที่เมืองนิวเฮเวนในปี ค.ศ. 1972
เส้นขนานที่ 36 องศาเหนือ

เส้นขนานที่ 36 องศาเหนือ คือวงกลมละติจูดที่ 36 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา ทะเลเมดิเตอร์เรเนียน ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
รอบโลก.
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 36° เหนือลากผ่านพื้นที่ดังนี้
เจ้าจอมมารดาแย้ม ในรัชกาลที่ 2

เจ้าจอมมารดาแย้ม เป็นนางละครที่มีชื่อเสียงนางหนึ่งมีสมญาว่า แย้มอิเหนา ภายหลังเรียกกันว่า คุณโตแย้ม ที่รับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย
ประวัติ.
เจ้าจอมมารดาแย้ม เป็นธิดาของพระยาไกรเพ็ชรรัตนสงคราม (ทองดี) เธอเป็นศิษย์คนหนึ่งของสมเด็จพระสัมพันธวงศ์เธอ เจ้าฟ้าจุ้ย กรมหลวงพิทักษ์มนตรี เจ้าจอมมารดาแย้มจึงเป็นนางละครผู้มีชื่อในรัชกาลพระบาทสมเด็จพระพุทธเลิศหล้านภาลัย ที่โดดเด่นจากแสดงเป็นอิเหนา จึงรับสมญาว่าแย้มอิเหนา แล้วรับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย มีพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้ามารยาตร (ประสูติ: 2 กุมภาพันธ์ 2365 — สิ้นพระชนม์: ในรัชกาลที่ 4)
ด้วยความที่เธอเป็นนางละครผู้มีชื่อเสียง หลังพระบาทสมเด็จพระพุทธเลิศหล้านภาลัยสวรรคต จึงหวนมาเป็นครูละครและถ่ายทอดวิชาแก่ศิษย์จนเป็นนางละครที่มีชื่อเสียงเช่นกันคือ ท้าววรจันทร์ (เจ้าจอมมารดาวาด ในรัชกาลที่ 4) และเจ้าจอมมารดาเขียน ในรัชกาลที่ 4 เจ้าจอมมารดาแย้มมีศิษย์คนหนึ่งที่สามารถจดจำท่าและจังหวะจะโคนได้อย่างแม่นยำ เธอจึงตั้งชื่อให้ศิษย์คนนั้นว่า "แย้ม" เช่นเธอ ซึ่งต่อมาเป็นหม่อมละครของสมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งลูกศิษย์รุ่นหลังที่สืบทอดวิชามาจากท่านก็เป็นผู้วางรากฐานการเรียนการสอนและรูปแบบการแสดงแก่กรมศิลปากรที่ตกทอดมาถึงยุคปัจจุบัน
ในปัจฉิมวัย เจ้าจอมมารดาแย้มได้รับคำเชิญจากท้าววรจันทร์ (เจ้าจอมมารดาวาด) ซึ่งเป็นลูกศิษย์คนหนึ่ง ให้มาพำนักที่วังปากคลองตลาดร่วมกันเมื่อปี พ.ศ. 2420 ซึ่งเป็นช่วงที่เธอเจ็บป่วย ดังนั้นเจ้าจอมมารดาแย้มจึงมอบหน้าที่การปลงศพและทรัพย์สมบัติที่มีอยู่ทั้งหมดให้แก่ท้าววรจันทร์ แต่สิ้นพิธีปลงศพเจ้าจอมมารดาแย้มแล้ว ท้าววรจันทร์ได้มอบทรัพย์สมบัติดังกล่าวให้แก่หลานของเจ้าจอมมารดาแย้ม
โปเกมอน X และ Y

โปเกมอน เอกซ์และวาย  เป็นวิดีโอเกมสวมบทบาทที่พัฒนาโดยเกมฟรีก จำหน่ายโดยบริษัท โปเกมอน จำกัดและนินเท็นโด สำหรับเครื่องเล่นนินเท็นโด 3ดีเอส เกมเป็นเกมลำดับแรกในรุ่นที่หกของเกมชุด"โปเกมอน" เกมประกาศเปิดตัวครั้งแรกในวันที่ 8 มกราคม ค.ศ. 2013 โดยซะโตะรุ อิวะตะ ผ่านรายการนินเท็นโดไดเรกต์ ทั้งภาค"เอกซ์"และ"วาย"ออกจำหน่ายทั่วโลกในวันที่ 12 ตุลาคม ค.ศ. 2013 ทำให้เป็นเกมแรกที่นินเท็นโดวางจำหน่ายพร้อมกันทั่วโลกในทุกภูมิภาค
เช่นเดียวกับภาคก่อนหน้า แต่ละเกมเป็นการเดินทางของโปเกมอนเทรนเนอร์หนุ่มสาว (และเพื่อน ๆ ของเทรนเนอร์) ขณะที่พวกเขาคอยฝึกฝนโปเกมอนไปด้วย ครั้งนี้ เนื้อเรื่องเกิดขึ้นที่ภูมิภาคคาลอส ยึดตามทางตอนเหนือของประเทศฝรั่งเศส โดยวัตถุประสงค์ของเกมคือกำจัดองค์กรอาชญากรรมชื่อ ทีมแฟลร์ (Team Flare) ขณะที่ต้องพยายามเข้าแข่งขันโปเกมอนลีกแชมเปียน (Pokémon League Champion) ด้วย ภาคเอกซ์และวายนำเสนอโปเกมอนสายพันธุ์ใหม่ 72 ชนิด และมีคุณสมบัติใหม่ เช่น รูปแบบภูติ (Fairy) การแต่งตัวตัวละคร ระบบการต่อสู้และกลไกการฝึกฝนที่ปรับใหม่ และกราฟิก 3 มิติหลายเหลี่ยมที่แก้ไขใหม่ทั้งหมด (แทนที่สไปรต์ที่ใช้ในเจนเนอเรชันเก่า) โปเกมอนร่างใหม่ที่เรียกว่า "เมกาอีโวลูชัน" (Mega Evolution) ให้ผู้เล่นพัฒนาร่างต่อจากร่างสุดท้ายออกไปอีก โดยปัจจุบันมีร่างใหม่ 30 ร่าง เกมทั้งสองภาคเป็นอิสระต่อกัน แต่นำเสนอโครงเรื่องเหมือนกัน และแม้ว่าจะสามารถเล่นแยกกันได้ การแลกเปลี่ยนโปเกมอนระหว่างสองเกมเป็นสิ่งจำเป็นที่จะทำให้ผู้เล่นสะสมโปเกมอนได้ทุกสายพันธุ์
ขณะออกจำหน่าย ภาคเอกซ์และวายได้รับการตอบรับที่ดีจากนักวิจารณ์ที่ยกย่องระบบการเล่นที่ก้าวหน้าไป และนวัตกรรมครั้งใหญ่ที่ผู้พัฒนานำมาสู่แฟรนไชส์ เกมซึ่งได้รับความคาดหวังสูง ประสบความสำเร็จเชิงพาณิชย์ ขายได้ 4 ล้านหน่วยทั่วโลกในสุดสัปดาห์แรก เอาชนะ"ภาคแบล็กและไวต์" และทำให้เป็นเกมที่ขายได้เร็วที่สุดสำหรับเครื่อง 3ดีเอส นับถึงเดือนธันวาคม ค.ศ. 2015 เกมขายได้ 14.46 ล้านหน่วย กลายเป็นเกมที่ขายดีที่สุดในเครื่องเล่นดังกล่าว
รายชื่อแม่น้ำของยูกันดา

รายชื่อต่อไปนี้เป็นรายชื่อแม่น้ำและลำธารในประเทศยูกันดา
A.
แม่น้ำAchwa
K.
แม่น้ำKabi - แม่น้ำKager - แม่น้ำKatonga - แม่น้ำKazinga Channel - แม่น้ำKidepo
L.
แม่น้ำLamia - แม่น้ำLugogo
M.
แม่น้ำMayanja
N.
แม่น้ำไนล์ - แม่น้ำNkusi
O.
แม่น้ำOkot - แม่น้ำOra
P.
แม่น้ำPager
V.
Victoria Nile
W.
White Nile
รางวัลสตาร์พิคส์ ครั้งที่ 10 ประจำปี พ.ศ. 2555

รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ลิงกวาฟรังกาโนวา

ลิงกวาฟรังกาโนวา (อักษรโรมัน: Lingua Franca Nova, [ˈliŋgwa ˈfraŋka ˈnova]) ย่อเป็น LFN มีชื่อเรียกอีกแบบว่า เอเลเฟน (Elefen) เป็นภาษาประดิษฐ์ช่วยในการสื่อสารที่ผลิตโดย C. George Boeree จากมหาวิทยาลัยชิพเพนส์เบิร์ก รัฐเพนซิลเวเนีย โดยมีรากศัพท์มาจากภาษากลุ่มโรมานซ์ ภาษาฝรั่งเศส อิตาลี โปรตุเกส สเปน และกาตาลา ลิงกวาฟรังกาโนวามีรูปอักขระ 22 ตัวจากอักษรละติน
ไวยากรณ์ลิงกวาฟรังกาโนวาได้จากกลุ่มภาษาโรมานซ์และภาษาครีโอล โดยมีการทำระบบไวยากรณ์ให้เรียนรู้ง่ายกว่าเดิมเหมือนภาษาครีโอลส่วนใหญ่
ตัวอย่าง.
ปฏิญญาสากลว่าด้วยสิทธิมนุษยชนข้อที่ 1.
<templatestyles src="แม่แบบ:คำพูด/style.css" />
มนุษย์ทั้งหลายเกิดมามีอิสระและเสมอภาคกันในเกียรติศักดิ์และสิทธิ ต่างมีเหตุผลและมโนธรรม และควรปฏิบัติต่อกันด้วยเจตนารมณ์แห่งภราดรภาพ
คำอธิษฐานขององค์พระผู้เป็นเจ้า.
<templatestyles src="แม่แบบ:คำพูด/style.css" />
ข้าแต่พระบิดาของข้าพเจ้าทั้งหลาย พระองค์สถิตในสวรรค์พระนามพระองค์จงเป็นที่สักการะพระอาณาจักรจงมาถึงพระประสงค์จงสำเร็จในแผ่นดินเหมือนในสวรรค์โปรดประทานอาหารประจำวัน แก่ข้าพเจ้าทั้งหลายในวันนี้โปรดประทานอภัยแก่ข้าพเจ้าเหมือนข้าพเจ้าให้อภัยแก่ผู้อื่นโปรดช่วยข้าพเจ้าไม่ให้แพ้การผจญแต่โปรดช่วยให้พ้นจากความชั่วร้ายเทอญเอเมน
ลุทซ์ กราฟ ชเวรีน ฟ็อน โครซิค

โยฮัน ลูทวิช "ลุทซ์" กราฟ ชเวรีน ฟ็อน โครซิค หรือชื่อเกิดคือ โยอัน ลูทวิช ฟ็อน โครซิค  เป็นเจ้าหน้าที่ระดับสูงในรัฐบาลนาซีเยอรมนี ดำรงตำแหน่งรัฐมนตรีกระทรวงการคลังตั้งแต่ปี ค.ศ. 1932–1945 และเป็นนายกรัฐมนตรีเยอรมนีโดยพฤตินัยในเดือนพฤษภาคม ค.ศ. 1945 ไม่กี่วันก่อนสงครามโลกครั้งที่สองในยุโรปจะสิ้นสุดลง
ด้วยความเป็นนักอนุรักษ์นิยมที่ไม่เข้าข้างฝ่ายใด เขาได้รับการแต่งตั้งจากทางจดหมายโดยฟรันทซ์ ฟ็อน พาเพินในปี ค.ศ. 1932 ตามที่ร้องขอจากประธานาธิบดี เพาล์ ฟ็อน ฮินเดินบวร์ค เขายังคงทำงานอยู่ในสำนักงานภายใต้ควร์ท ฟ็อน ชไลเชอร์และอดอล์ฟ ฮิตเลอร์ เขาและกระทรวงของเขาได้มีส่วนเกี่ยวข้องกับการฆ่าล้างเผ่าพันธุ์ต่อชาวยิวในเยอรมันและยุโรป รวมทั้งการขโมยทรัพย์สินจากพวกเขา และการฟอกเงิน ในช่วงปี ค.ศ. 1945 ภายหลังการกระทำอัตวินิบาตกรรมของฮิตเลอร์ และได้รับมอบหมายให้เขาเป็นผู้สืบทอดต่อจากโยเซ็ฟ เกิบเบิลส์ เขายังคงทำหน้าที่เป็น"ผู้นำคณะรัฐมนตรี"ของรัฐบาลเฟล็นส์บวร์คที่มีช่วงเวลาสั้นของประธานาธิบดี คาร์ล เดอนิทซ์ ชเวรีน ฟ็อน โครซิคยังคงทำงานในสำนักงานของกระทรวงการต่างประเทศและกระทรวงการคลังในรัฐบาลเฉพาะกาลซึ่งได้ควบคุมเพียงเล็กน้อย พื้นที่เยอรมนีที่ถูกหดเล็กลง เนื่องจากการโจมตีเข้ารุกอย่างรวดเร็วของกองกำลังฝ่ายสัมพันธมิตรซึ่งท้ายที่สุดก็ได้ถูกล้มล้างและเข้าจับกุมเหล่าสมาชิก
นอกจากอดอล์ฟ ฮิตเลอร์แล้ว ชเวรีน ฟ็อน โครซิค และวิลเฮ็ล์ม ฟริค เป็นเพียงสมาชิกของคณะรัฐมนตรีไรซ์ที่สามที่ทำหน้าที่อย่างต่อเนื่องนับตั้งแต่ฮิตเลอร์ได้รับการแต่งตั้งเป็นนายกรัฐมนตรีจนกระทั่งถึงการอสัญกรรม โดยได้รับการปูนบำเหน็จด้วยเหรียญทองเครื่องหมายพรรคนาซี (Golden Party Badge) จากอดอล์ฟ ฮิตเลอร์ ได้มอบให้เพื่อเป็นเกียรติแก่เขา เมื่อวันที่ 30 มกราคม ค.ศ. 1937 เขาได้กลายเป็นสมาชิกของพรรคนาซี (หมายเลขสมาชิก: 3,805,231) เขายังได้เข้าร่วมสถานศึกษากฎหมายเยอรมันในปี ค.ศ. 1937
ในปี ค.ศ. 1949 ที่การพิจารณาคดีคณะรัฐมนตรี เขาได้ถูกตัดสินว่ามีความผิดในข้อหาอาชญากรรมสงครามและถูกตัดสินให้ลงโทษจำคุกเป็นเวลา 10 ปี; คำตัดสินของเขาได้ถูกเปลี่ยนและได้รับการปล่อยตัวในปี ค.ศ. 1951 เขาได้ทำงานเป็นนักเขียนและนักเขียนข่าวการเมืองในภายหลัง
ออลเทิร์นเอต

ออลเทิร์นเอต  เป็นดูโอแนวเรฟจากอังกฤษ ประกอบด้วยสมาชิก มาร์ก อาร์เชอร์ และ คริส พีต พวกเขาเป็นที่รู้จักกันดีในช่วงยุคทศวรรษที่ 1990 แต่ละเพลงเน้นเสียงเบสไลน์ที่หนัก พวกเขาสวมหน้ากากกับแต่งตัวด้วยชุดสงครามเคมีที่มักจะปรากฏในบนเวทีและมิวสิกวิดีโอเช่นเพลง "Evapor-8" ออลเทิร์นเอตเซ็นสัญญากับค่ายเพลงในเมืองเบอร์มิงแฮม Network Records
กำลังความมั่นคงแห่งชาติปาเลสไตน์

กำลังความมั่นคงแห่งชาติปาเลสไตน์ (NSF)  เป็นกำลังกึ่งทหารของรัฐปาเลสไตน์. ในส่วนของหน่วยรักษาความปลอดภัยประธานาธิบดี เป็นกองกำลังผสม ไม่ได้ขึ้นตรงต่อกำลังความมั่นคงแห่งชาติ.
ภายหลังจากการลงนามข้อตกลงกรุงออสโล, กองกำลังต่างๆที่ประจำการในพื้นที่ควบคุมขององค์การปลดปล่อยปาเลสไตน์. อยู่ภายใต้การบังคับบัญชาของหน่วยความมั่นคงปาเลสไตน์ เมื่อ ค.ศ. 2003.
กำลังความมั่นคงแห่งชาติ มีหน้าที่รักษาความปลอดภัยประธานาธิบดี นอกเหนือจากการรักษาความสงบเรียบร้อยภายใน ภายใต้การบังคับใช้กฎหมาย.
กองพล.
ก่อนการปฏิรูปโครงสร้าง ค.ศ. 2003-2005, กองกำลังต่างๆของหน่วยความมั่นคง ขึ้นตรงต่อประธานาธิบดี ยัสเซอร์ อาราฟัต. รวมถึงกองกำลังสาธารณะ (สำนักข่าวกรองแห่งชาติ และ กองทัพตำรวจพลเรือน) ประจำการที่ฉนวนกาซา ภายใต้การบังคับบัญชาของ นาศิร ยูซุฟ เมื่อ ค.ศ. 1995:
การจัดส่วนราชการ ค.ศ. 1995.
1.#เปลี่ยนทาง <br>
2.#เปลี่ยนทาง <br>
3.#เปลี่ยนทาง <br>
4.#เปลี่ยนทาง <br>
5.#เปลี่ยนทาง <br>
6.#เปลี่ยนทาง <br>
7.#เปลี่ยนทาง <br>
8.#เปลี่ยนทาง <br>
9.#เปลี่ยนทาง <br>
10.#เปลี่ยนทาง <br>
11.#เปลี่ยนทาง <br>
12.#เปลี่ยนทาง <br>
13.#เปลี่ยนทาง <br>
14.#เปลี่ยนทาง <br>
15.#เปลี่ยนทาง <br>
นุศรา ประวันณา

นุศรา ประวันณา (ชื่อเล่น : หลิน) เกิดเมื่อวันที่ 20 พฤศจิกายน พ.ศ. 2519 เป็นนักแสดงชาวไทย เข้าสู่วงการบันเทิงจากการประกวด The Boy Model Contest เธอมีชื่อเสียงจากการเป็นนางเอกในภาพยนตร์เรื่อง เสียดาย ซึ่งเป็นผลงานชิ้นแรกของเธอ จากการชักชวนของผู้ช่วยผู้กำกับภาพยนตร์เรื่องเสียดาย
นอกจากนี้ยังมีผลงานอื่น ๆ ตามมาได้แก่ ถ่ายแบบนิตยสารวัยรุ่น และแสดงละครโทรทัศน์ เช่น เพลิงบุญ, จากวันนี้ไป ให้เธอคนเดียว, ปีหนึ่งเพื่อนกัน และวัน(อัศจรรย์)ของผม, หนุ่มทิพย์, รักประกาศิต และละครเรื่อง แรงเงา เป็นต้น ปัจจุบันยังคงมีผลงานในวงการบันเทิงอย่างต่อเนื่อง
เธอเคยออกอัลบั้มเพลงลูกทุ่งภายใต้สังกัดยูทู เรคคอร์ด ในขณะออกอัลบั้มนั้นได้ใช้ชื่อ หลิน พัชร์พิชา ปวันรักษ์พงศ์ ออกอัลบั้มจำนวน 1 ชุด ร่วมกับ ดวงตา คงทอง, ลิซ่า ไปรพิศ และ จิ้งหรีดขาว วงศ์เทวัญ ชื่ออัลบั้มว่า "ช่อมาลี 4 ใบเถา" ในปี พ.ศ. 2549
สโมสรฟุตบอลมหาวิทยาลัยวงษ์ชวลิตกุล

สโมสรฟุตบอลมหาวิทยาลัยวงษ์ชวลิตกุล หรือชื่อที่ใช้ในการแข่งขันในอดีตว่า สมาคมศิษย์เก่ามหาวิทยาลัยวงษ์ชวลิตกุล เป็นสโมสรฟุตบอลระดับสมัครเล่นในประเทศไทย ตั้งอยู่ที่ตำบลบ้านเกาะ อำเภอเมือง จังหวัดนครราชสีมา ปัจจุบันลงแข่งขันในระดับไทยแลนด์ เซมิโปรลีก โซนภาคตะวันออกเฉียงเหนือ
โดยสมาคมศิษย์เก่ามหาวิทยาลัยวงษ์ชวลิตกุล เคยคว้ารางวัลชนะเลิศฟุตบอลชิงถ้วยพระราชทานประเภท ง. ประจำปี 2556 และได้ตำแหน่งรองชนะเลิศ ฟุตบอลดิวิชัน 3 ฤดูกาล 2559 กลุ่มภาคกลาง
ประวัติ.
ปี พ.ศ. 2551 มหาวิทยาลัยวงษ์ชวลิตกุล ได้ก่อตั้งทีมฟุตบอลของมหาวิทยาลัยขึ้นเพื่อใช้ในการแข่งขันฟุตบอลระดับมหาวิทยาลัย และส่งทีมเข้าร่วมการแข่งขันฟุตบอลระดับสมัครเล่นของสมาคมฟุตบอลแห่งประเทศไทยอย่างฟุตบอลชิงถ้วยพระราชทานประเภท ง. โดยใช้ชื่อในการแข่งขันว่า สมาคมศิษย์เก่ามหาวิทยาลัยวงษ์ชวลิตกุล
ฟุตบอลถ้วยพระราชทาน ง..
สโมสรส่งทีมเข้าร่วมการแข่งขันฟุตบอลรายการของสมาคมฟุตบอลแห่งประเทศไทยเป็นครั้งแรกในฟุตบอลถ้วยพระราชทาน ง 2551/52 โดยปีแรกที่เข้าร่วมแข่งขันสโมสรสามารถผ่านเข้าไปถึงรอบรองชนะเลิศ ก่อนจะแพ้ให้กับมหาวิทยาลัยเกริก และในนัดชิงอันดับ 3 สโมสรแพ้ให้กับ สมาคมประมงอำเภอแหลมสิงห์ 0–2 ทำให้ได้อันดับ 4 ไปครองในฤดูกาลแรก พร้อมกับได้สิทธิเลื่อนชั้นขึ้นไปแข่งฟุตบอลชิงถ้วยพระราชทานประเภท ค. ในฤดูกาลถัดไป
ฟุตบอลถ้วยพระราชทาน ค..
ในการแข่งขันฟุตบอลถ้วยพระราชทาน ค. 2552/53 สมาคมศิษย์เก่ามหาวิทยาลัยวงษ์ชวลิตกุล ที่เพิ่งเลื่อนชั้นขึ้นมา สามารถผ่านเข้าไปถึงรอบก่อนรองชนะเลิศ ก่อนจะแพ้ให้กับโรงเรียนอัสสัมชัญ ศรีราชา 2–1 ตกรอบไปในที่สุด 
ต่อมาในการแข่งขันฟุตบอลชิงถ้วยพระราชทาน ค. ประจำปี 2553 สโมสรผ่านเข้าถึงรอบก่อนรองชนะเลิศได้อีกครั้ง และแพ้ให้กับสมาคมกีฬาพนักงานไดชิน กรุ๊ป 0–1 
ตกชั้นกลับสู่ถ้วยพระราชทาน ง..
ในการแข่งขันฟุตบอลชิงถ้วยพระราชทานประเภท ค. ประจำปี 2554/55 สโมสรทำผลงานได้อย่างย่ำแย่ โดยตกรอบแรกและได้อันดับสุดท้ายของกลุ่ม ทำให้ต้องตกชั้นเป็นครั้งแรก
หลังสโมสรตกชั้นลงมาจากถ้วย ค. การแข่งขันฟุตบอลถ้วยพระราชทาน ง 2556 สโมสรประสบความสำเร็จเมื่อผ่านเข้าไปถึงรอบชิงชนะเลิศ ไปพบกับสโมสรฟุตบอลเชียงราย วันเดอร์ โดยในการแข่งขันรอบชิงชนะเลิศที่สนามราชมังคลากีฬาสถาน สโมสรสามารถเอาชนะไปได้ 2–1 คว้าแชมป์ฟุตบอลถ้วยพระราชทานประเภท ง. ไปครอง พร้อมกับได้สิทธิเลื่อนชั้นกลับขึ้นไปแข่งขันในฟุตบอลชิงถ้วยพระราชทานประเภท ค. อีกครั้งหนึ่ง โดยนับเป็นแชมป์แรกของสโมสรในรายการฟุตบอลที่จัดขึ้นโดยสมาคมฟุตบอลแห่งประเทศไทย
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
สมัชชาแห่งสหภาพ

สมัชชาแห่งสหภาพ ([pjì.dàʊ̯ɰ̃.zṵ l̥ʊʔ.tɔ̀]) เป็นสภานิติบัญญัติระดับชาติของประเทศเมียนมา ประกอบด้วยสภาย่อย 2 สภา คือ สภาประชาชาติ (House of Nationalities) เป็นสภาสูง มีที่นั่ง 224 ที่ในสมัชชา และสภาผู้แทนราษฎร (House of Representatives) เป็นสภาล่าง มีที่นั่ง 440 ที่ในสมัชชา จัดตั้งขึ้นตามรัฐธรรมนูญ พ.ศ. 2551
รัฐและเขตปกครองหลักทั้ง 14 แห่งมีสมัชชาท้องถิ่นเป็นของตน คือ สมัชชาประจำภูมิภาค (Region Assembly) และสมัชชาประจำรัฐ (State Assembly)
สมัชชาแห่งสหภาพประชุมในหมู่อาคาร 31 หลัง ซึ่งถือกันว่า เป็นสัญลักษณ์ของภูมิทั้ง 31 แห่งในไตรภูมิตามคติพุทธ หมู่อาคารดังกล่าวตั้งอยู่ ณ เขตเซยะเตะดิ (ชัยสิทธิ) ของกรุงเนปยีดอ
สมัชชาแห่งสหภาพถูกยุบเนื่องจากรัฐประหารเมื่อวันที่ 1 กุมภาพันธ์ พ.ศ. 2564
แลร์คันดัลสตาดีโอน

แลร์คันดัลสตาดีโอน  เป็นสนามฟุตบอลแบบเป็นที่นั่งทั้งหมด ตั้งอยู่ในเมืองแลร์คันดัล ในทรอนด์เฮม ประเทศนอร์เวย์ เป็นสนามเหย้าของสโมสรฟุตบอลรูซันบอร์ก โดยมีความจุ 21,166 คน และ เป็นสนามฟุตบอลที่ใหญ่อันดับที่ 2 ของประเทศ
เวนเดล เมเรดิธ สแตนลีย์

เวนเดล เมเรดิธ สแตนลีย์ (16 สิงหาคม ค.ศ. 1904 – 15 มิถุนายน ค.ศ. 1971) เป็นนักชีวเคมีและนักวิทยาไวรัสชาวอเมริกัน เกิดที่เมืองริดจ์วิลล์ เรียนจบปริญญาตรีสาขาเคมีจากวิทยาลัยเอิร์ลแฮม เรียนจบปริญญาโทและปริญญาเอกสาขาวิทยาศาสตร์ที่มหาวิทยาลัยอิลลินอย หลังจากนั้นสแตนลีย์เดินทางไปศึกษาดูงานกับไฮน์ริช ออตโต วีลันด์ที่เมืองมิวนิก ประเทศเยอรมนี แล้วกลับมาเป็นผู้ช่วยที่สถาบันร็อกเกอะเฟลเลอร์เพื่อการวิจัยทางการแพทย์ในนครนิวยอร์ก สแตนลีย์ทำงานอยู่ที่นี่จนถึงปี ค.ศ. 1948 ภายหลังเขาดำรงตำแหน่งศาสตราจารย์ด้านชีวเคมีที่มหาวิทยาลัยแคลิฟอร์เนีย เบิร์กลีย์
สแตนลีย์มีผลงานการศึกษาด้านสเตอริโอเคมีและสารกลุ่มสเตอรอล และศึกษาไวรัสที่ก่อให้เกิดโรคใบด่างในยาสูบ สแตนลีย์สกัดสารนิวคลีโอโปรตีนจากไวรัสที่ก่อให้เกิดโรคดังกล่าว ในปี ค.ศ. 1946 สแตนลีย์ได้รับรางวัลโนเบลสาขาเคมีร่วมกับเจมส์ บี. ซัมเนอร์และจอห์น โฮเวิร์ด นอร์ทรอป
ด้านชีวิตส่วนตัว สแตนลีย์แต่งงานกับแมเรียน สเตเปิลส์ในปี ค.ศ. 1929 ทั้งคู่มีบุตรด้วยกัน 4 คน สแตนลีย์เกษียณตัวเองในปี ค.ศ. 1969 และเสียชีวิตที่เมืองซาลามังกาในปี ค.ศ. 1971